เชิญชวนนักออกแบบไทยและต่างชาติ ส่งผลงานออกแบบเครื่องประดับชิงรางวัล GIT’s World Jewelry Design Awards 2021
นายสุเมธ ประสงค์พงษ์ชัย ผู้อานวยการสถาบันวิจัยและพัฒนาอัญมณีและเครื่องประดับแห่งชาติ หรือ GIT กล่าวว่า การเปิดเวทีออกแบบเครื่องประดับเข้าประกวด GIT’s World Jewelry Design Awards 2021 ในปีนี้ จัดขึ้นภายใต้แนวคิด "การออกแบบเครื่องประดับเพื่อทุกคน" ก้าวข้ามข้อจำกัดเรื่องเพศ อายุของผู้สวมใส่ โดยการนำเสนอคุณค่า ความงดงามของวัสดุและวัตถุดิบที่เลือกใช้มาผสมผสานผ่านการนำเสนอแนวคิดในการออกแบบเครื่องประดับเพื่อทุกคน (Design for all) ซึ่งการประกวดครั้งนี้นักออกแบบรุ่นใหม่ จะต้องนำแนวคิดและความชื่นชอบเครื่องประดับของผู้คนในทุกช่วงอายุมาหล่อหลอมและสร้างสรรค์ออกมาเป็นเครื่องประดับแบบใหม่ โดยผู้ชนะการประกวดครั้งนี้มีรางวัลมูลค่ารวมกว่า 300,000 บาท หรือ 10,000 เหรียญสหรัฐ พร้อมโล่เกียรติยศ โดยเบื้องต้นสถาบันจะตัดสินรอบคัดเลือกแบบวาด และนำแบบวาดที่เข้ารอบสุดท้าย 4 แบบวาด มาผลิตเป็นเครื่องประดับจริงเพื่อนำไปตัดสินอีกครั้ง และประกาศรางวัลผู้ชนะเลิศ พร้อมทั้งแสดงแฟชั่นโชว์ด้วยดารานางแบบชั้นนำที่ศูนย์การค้าสยามพารากอน จากนั้นสถาบันจะนำผลงานการออกครั้งนี้ไปจัดแสดงในงานแสดงสินค้าต่างๆ เช่น โชว์ในงานบางกอกเจมส์ แอนด์ จิวเวลรี่ แฟร์ และงานเทศกาลนานาชาติพลอยและเครื่องประดับจันทบุรี 2021 เพื่อเป็นการเป็นศูนย์กลางการผลิตและการค้าอัญมณีและเครื่องประดับโลกของประเทศไทย” เพื่อกระตุ้นความเชื่อมั่นในการเลือกซื้ออัญมณีของไทยและสร้างรายได้ให้กับประเทศหลังสถานการณ์วิกฤติโควิด -19 คลี่คลาย..........เสียง........    ทั้งนี้ นักออกแบบจะต้องส่งแบบวาดไม่จำกัดเทคนิค หรือภาพเขียนจากโปรแกรมคอมพิวเตอร์ ที่ตรงกับหัวข้อ จำนวนไม่น้อยกว่า 3 ชิ้นใน 1 ชุด (คอลเลคชั่น) โดยในชุดนั้นจะต้องมีสร้อยคอเป็นหลัก และเครื่องประดับอื่นๆ เช่น ต่างหู แหวน กำไล เป็นต้น สำหรับผู้สนใจสามารถดาวน์โหลดใบสมัครและส่งผลงานเข้าประกวดได้ตั้งแต่วันนี้ – 31 พฤษภาคม 2564 ผ่านทางออนไลน์ที่เว็บไซต์ www.gitwjda.com หรือส่งผลงานพร้อมใบสมัครทางไปรษณีย์ หรือส่งผลงานด้วยตัวเองที่ฝ่ายฝึกอบรม สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) 140 อาคารไอทีเอฟ ทาวเวอร์ ชั้น 3 ถนนสีลม แขวงสุริยวงศ์ เขตบางรัก กรุงเทพฯ 10500 สอบถามข้อมูลเพิ่มเติมที่ ฝ่ายฝึกอบรม โทร. +66 2 634 4999 ต่อ 301-306 และ 311-313 และดูรายละเอียดการรับสมัครได้ที่ www.gitwjda.com